รัฐบาลไทย-ข่าวทำเนียบรัฐบาล-“จมน้ำเสียชีวิต” สาเหตุการตายอันดับสองของเด็กทั่วโลก คนไทยเสียชีวิตเฉลี่ยปีละ 3.6 พันคน อายุต่ำกว่า 15 ปี เฉลี่ย 780 คน รัฐบาลหนุนโครงการ “เด็กไทยว่ายน้ำได้”
วันพฤหัสบดีที่ 5 มกราคม 2566
05/01/2566
“จมน้ําเสียชีวิต” สาเหตุการตายอันดับสองของเด็กทั่วโลก คนไทยเสียชีวิตเฉลี่ยปีละ 3.6 พันคน อายุต่ํากว่า 15 ปี เฉลี่ย 780 คน รัฐบาลหนุนโครงการ “เด็กไทยว่ายน้ําได้”
“จมน้ําเสียชีวิต” สาเหตุการตายอันดับสองของเด็กทั่วโลก คนไทยเสียชีวิตเฉลี่ยปีละ 3.6 พันคน อายุต่ํากว่า 15 ปี เฉลี่ย 780 คน รัฐบาลหนุนโครงการ “เด็กไทยว่ายน้ําได้”
วันที่ 5 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า คณะกรรมการส่งเสริมการพัฒนาเด็กและเยาวชนแห่งชาติ (กดยช.) ซึ่งมีนายจุรินทร์ ลักษณวิศิษฏ์ รองนายกรัฐมนตรีเป็นประธาน ได้เห็นชอบแนวทางการลดปัญหาการเสียชีวิตจากการจมน้ําของเด็กและเยาวชนไทย สอดรับกับมติสมัชชาสหประชาชาติที่ต้องการป้องกันการจมน้ําของเด็กทั่วโลก ทั้งนี้ ตัวเลขจากองค์การอนามัยโลกพบว่า ทั่วโลกมีคนจมน้ําเสียชีวิตเฉลี่ยปีละ 3.6 แสนคน เป็นกลุ่มเด็กอายุต่ํากว่า 15 ปี จํานวน 1.45 แสนคน คือสาเหตุอันดับสองของการเสียชีวิตในกลุ่มเด็กอายุต่ํากว่า 15 ปี รองจากเยื่อหุ้มสมองอักเสบ ขณะที่ในภูมิภาคอาเซียนมีการจมน้ําเสียชีวิตสูงเป็นอันดับสองของโลก และในช่วง 10 ปีที่ผ่านมา (2554 -2563 ) ประเทศไทยมีคนเสียชีวิตจากการจมน้ําจํานวน 3.6 หมื่นคน เฉลี่ยปีละ 3,614 คน เป็นกลุ่มเด็กอายุต่ํากว่า 15 ปี เฉลี่ยปีละ 780 คน ในปี 2564 มีเสียชีวิต 658 คน ปี 2563 มีจํานวน 540 คน โดยสาเหตุส่วนใหญ่เกิดจากการชักชวนกันไปเล่นน้ําและพลัดตกมากที่สุด
นางสาวรัชดา กล่าวต่อว่า สําหรับประเทศไทย กรมพลศึกษา ซึ่งเป็นหน่วยงานหลักในการดําเนินการป้องกันการจมน้ํา ได้ดําเนินโครงการ “เด็กไทยว่ายน้ําได้” เพื่อให้เด็กมีทักษะการว่ายน้ําเบื้องต้นที่ถูกต้องสามารถเอาชีวิตรอดจากการจมน้ําและรู้หลักการใช้อุปกรณ์ในการช่วยชีวิตผู้ประสบภัยทางน้ําซึ่งจะเป็นการลดอัตราการจมน้ําของเด็ก เฉพาะปี 2565 มีเด็กต่ํากว่า 15 ปี เข้าร่วมโครงการจาก 77 จังหวัด รวม 9,311 คน มากไปกว่านั้น ทางกรมฯ ได้เสนอแนวทางการลดปัญหาการเสียชีวิตจากการจมน้ําของเด็กและเยาวชนไทย ซึ่งคณะกรรมการส่งเสริมการพัฒนาเด็กฯ มอบหมายให้หน่วยงานที่เกี่ยวข้อนํา 5 แนวทางที่ได้รับการเห็นชอบไปพิจารณาดําเนินการ กล่าวคือ
1. กระทรวงศึกษาฯ บรรจุหลักสูตรการเรียนการสอนว่ายน้ําขั้นพื้นฐานเป็นวิชาบังคับในสถานศึกษาที่มีความพร้อมด้านสถานที่และอุปกรณ์กรณีที่สถานศึกษามีข้อจํากัดด้านสถานที่และอุปกรณ์ให้พิจารณาสนับสนุนงบประมาณเป็นค่าใช้จ่ายในการจัดซื้อสระว่ายน้ําเคลื่อนที่สําหรับเด็กและเยาวชนได้ฝึกว่ายน้ําเพื่อให้มีทักษะการว่ายน้ําและสามารถเอาชีวิตรอดจากการจมน้ํา
2. กระทรวงศึกษาฯ และกระทรวงสาธารณสุขร่วมกันจัดทําองค์ความรู้เรื่องการป้องกันการจมน้ําของเด็กและเยาวชนในรูปแบบสื่อประเภทต่างๆพร้อมเผยแพร่ในสถานศึกษาผ่านช่องทางที่หลากหลาย
3. กระทรวงดิจิทัลฯ กระทรวงศึกษาฯ และกระทรวงสาธารณสุขร่วมกันทําการสื่อสารและประชาสัมพันธ์เพื่อสร้างความเข้าใจกับพ่อแม่ ผู้ปกครองครู และประชาชนทั่วไปในการป้องกันและช่วยเหลือเด็กและเยาวชนจากการจมน้ํา
4. กระทรวงศึกษาฯ กําหนดค่าเป้าหมายและมาตรการในการส่งเสริมให้เด็กและเยาวชนมีทักษะในการป้องกันการจมน้ําพร้อมติดตามและประเมินผลอย่างต่อเนื่อง
5. ร่วมกันวางแผนและกําหนดพื้นที่เล่นน้ําที่ปลอดภัยสําหรับเด็กและเยาวชน
“รัฐบาลจึงขอความร่วมมือจากผู้ปกครองให้ความสําคัญเรื่องการป้องกันปัญหาเด็กจมน้ําเสียชีวิต ส่งเสริมให้เด็กมีทักษะการว่ายน้ําและสามารถเอาชีวิตรอดจากการจมน้ําได้ ในส่วนของภาครัฐจะได้มีการบูรณาการการทํางานอย่างเต็มที่เพื่อไม่ให้มีการสูญเสียจากการจมน้ําอีกต่อไป” นางสาวรัชดา กล่าว